Klaipėdos Vėtrungės gimnazija

Istorija

1975 m. liepos mėnesį prie naujai nutiestos Gedminų gatvės buvo pradėta 22-osios vidurinės mokyklos statyba. 1976 m. rugsėjo 1 d. įvyko iškilmingas mokyklos atidarymas. 1988 m. mokykla gavo „Vėtrungės“ vardą.
1995 m. paskelbtas gimnazinių programų konkursas, jame dalyvavo ir mokyklos mokytojai. Įvertinusi jų paruoštas programas, Švietimo ministerija leido atidaryti mokykloje gimnazijos klases. Pirmaisiais metais buvo suformuotos dvi gamtos mokslų klasės, kuriose mokėsi 48 mokiniai. Joms vadovavo mokytojos E. Kvasienė ir N. Globienė. Nuo 1996/1997 m. mokykla nebekomplektavo pradinių klasių. 1998 m. gegužės 8 d. Švietimo ir mokslo ministerijos nutarimu Nr. 24 „Dėl gimnazijos statuso teikimo“ ir ministro įsakymu Nr. 889, nuo 1998 m. birželio 2 d. mokyklai suteiktas realinės (gamtos mokslų ir ekonominės pakraipos) gimnazijos statusas. Pirmoji gimnazistų laida išleista 1999 m. 2000 m. gautas leidimas įvesti ir humanitarinį profilį su lituanistine bei socialinių mokslų pakraipa. 1975–2000 m. mokyklą baigė 23 moksleivių laidos, įteikti 1307 atestatai, 7 baigusieji mokyklą apdovanoti aukso, 32 sidabro medaliais, 36 mokiniams (nuo 1994 m.) įteikti atestatai su pagyrimu.

Mokiniai

Aukso medaliais mokyklą baigė Dalius Indriliūnas, Andžela Žemgulytė, Jolita Kraniauskaitė, Daiva Milkintaitė, Jūratė Kroliutė, Inga Jonikaitė, Ramutė Valskytė.
Sidabro medaliais mokyklą baigė Kristina Abraitytė, Rita Višniauskaitė, Daiva Putriutė, Laura Pačėsaitė, Daiva Tamošaitytė, Lina Gečaitė, Viktorija Sidabraitė, Lijana Žukauskaitė, Daiva Budrytė, Vaiva Šarkauskaitė, Daiva Gelžinytė, Edita Grinkevičiūtė, Rūta Tamulynaitė, Jolanta Gabrėnaitė, Rita Umbrasaitė, Živilė Aučkelytė, Daiva Alseikaitė, Ina Bredichina, Ingrida Jočytė, Dalia Skripkaitė, Aida Pranaitytė, Jurgita Janukonytė, Aušra Drungilaitė, Diana Kazlauskaitė, Rūta Užemeckaitė, Jolanta Vaičekauskaitė, Šilė Šenavičiūtė, Linara Jonaitytė, Viktorija Protasova, Eglė Bukantytė, Erika Rakašytė, Lina Stankutė.
Atestatai su pagyrimu įteikti: Karolinai Daujotaitei, Giedrei Rakašytei, Linai Damalytei, Vaidui Kubiliui, Linai Girdenytei, Akvilei Franckevičiūtei, Andriui Jurkevičiui, Kęstučiui Kirtikliui, Jurgai Kripaitei, Mindaugui Paserpskiui, Rimantui Pilibaičiui, Vykintui Zulonui, Vaidai Alytaitei, Indrei Plataunaitei, Monikai Šedbaraitei, Monikai Pociūtei, Gintarei Anužytei, Ingai Buninai, Romui Jasevičiui, Ramunei Balevičiūtei, Ernestai Pociūtei, Linai Rudgalvytei, Vilijai Stroputei, Akvilei Kapočiūtei, Margaritai Vasiliauskaitei, Tomui Gedrimui, Erikai Klimavičiūtei, Vilmai Šapauskaitei, Rūtai Brilingaitei, Eglei Gorbunovaitei, Dovilei Idzelytei, Karolinai Urbonaitei.

Gamtos mokslai gimnazijoje

Gimnazijoje skiriama daug dėmesio gamtos mokslams. Kasmet „Vėtrungėje“ vyksta Klaipėdos apskrities moksleivių praktinių - tiriamųjų darbų konferencija, kurioje savo darbus pristato visos apskrities moksleiviai. Gimnazijos moksleiviai ruošia projektus, aktyviai dalyvauja ekologinėje veikloje.

Meninė veikla

Kasmet gimnazijoje lietuvių kalbos mokytojų iniciatyva organizuojamas poezijos pavasaris. Rusų kalbos mokytojai kasmet organizuoja rusų romansų vakarą kartu su E. Balsio menų gimnazija. Renginys sutraukia nemažai dalyvių.

Tarptautiniai projektai

Gimnazija dalyvauja tarptautiniuose projektuose „Gyvenimo kokybė Baltijos šalių regione“, „Šiuolaikinių Europos šalių tautinis identitetas ir bendra kultūrinė ateitis“, „Savarankiškas mokymas ir mokymasis“.

Meninė veikla

Yra puikios galimybės moksleiviams realizuoti savo fantaziją ir kūrybinius sumanymus.
Moksleiviai noriai renkasi gitaros būrelį. Mokyklos ansamblis, vadovaujamas Tado Jurėno, 2005 m. Klaipėdos vokalinių instrumentinių ansamblių konkurse laimėjo antrąją vietą.
Mokytojo Edmundo Auglio iniciatyva gimnazijoje įrengta profesionali garso įrašų studija. Čia vyksta ansamblio „Bugs band“, kuris garsina gimnaziją ne tik Lietuvoje, bet ir užsienyje, repeticijos. Taip pat čia repetuoja grupė „Sefed“.
Šokio užsiėmimus mokykloje veda mokytoja Vida Ruikienė, subūrusi merginų šokio grupę „Mivida“. Šios grupės pasirodymai dažni miesto renginių metu.
Tradicinėmis tapusios „Vėtrungės“ gimnazijos šventės – Šimtadienis, Paskutinis skambutis, „Raugintų agurkų” įteikimo ceremonija. Viena mėgiamiausių – gimnazijos gimtadienis.
Moksleivių iniciatyva 2004 m. veiklą pradėjo gimnazijos radijo stotis „VetraRadio“.